open-index/open-wikipedia-markdown huggingface dataset:
Surnumerær

**Surnumerær ** (av fransk *surnuméraire*) er en betegnelse på militært personell som går ulønnet ut av tjeneste midlertidig, uten å miste opparbeidet grad og ansiennitet.  I marinen sier man at offiseren er *[[à la suite]]*.

## Referanser
Kadett

**Kadett** kommer av det franske *cadet* (hunkjønn *cadette*) som betegner den nest eldste. Ordet har flere betydninger.

* I militære kretser er kadett betegnelse på en offisersaspirant eller student ved krigsskole.

* Innenfor sivil sjøfart er kadett betegnelsen på personer som er i den siste del av opplæringen for å bli offiserer på dekk eller i maskin.
* Opel Kadett var betegnelse på en populær bilmodell.
* I seilsport finner en Kadett-klasse.  
* I enkelte sjakkturneringer finnes kadettklasser. Kadettklassen har (i Norge) spillere fra 14 til 16 år. 
* Kadettpartiet, et tidligere russisk politisk parti

## Referanser
Felttøymester

**Felttøymester** var en militær stilling i Norge.  Stillingen ble opprettet i 1827 og var en omdøping fra **artilleriintendant**, opprettet ved hærordningen iverksatt 1. januar 1818.  Den ble erstattet i 1914 med tittelen **generalfelttøymester**.  Stillingen var underordnet sjefen for Den kongelige norske artilleribrigade.  Stillingen hadde ansvar for anskaffelser og fordeling av våpenteknisk materiell, og å overse oppbevaring og vedlikehold av våpen og arsenaler.  Fra 1889 var den underlagt generalfelttøymesteren og ansvarlig for tekniske og forvaltningsmessige formål felles for hele våpengrenen.  I 1899 ble Artilleriets tekniske del avviklet, og i dens sted kom Artilleriets tekniske fellesetat.  Ved inndragningen av generalfelttøymesterstillingen 20. november 1908 ble felttøymesteren satt i spissen for denne etaten.
Christopher Cross

**Christopher Cross** (født 3. mai 1951) er en amerikansk musiker og låtskriver. Han har blant annet skrevet låten «Arthur's Theme (Best That You Can Do)» fra Dudley Moore-filmen *[[Arthur (film)|Arthur]] * fra 1981 og vant Oscar for beste sang for denne.

Cross slo gjennom i USA med sitt debutalbum i 1980 som fikk hele fire hitsingler; «Ride Like the Wind», «Sailing», «Never Be the Same» og «Say You'll Be Mine». Ved den amerikanske Grammy-prisutdelingen året etter fikk han fem priser, blant annet for Beste nykommer og Årets låt («Sailing»).

Forutenom ovennevnte filmlåt, som Cross skrev sammen med  Burt Bacharach, Carole Bayer Sager og Peter Allen, har Cross kun hatt noen mindre hiter etter dette; «Think of Laura» og «All Right» (begge fra 1983).

## Diskografi
* 1980: *Christopher Cross*
* 1983: *Another Page*
* 1985: *Every Turn of the World*
* 1988: *Back of my Mind*
* 1992: *Rendezvous*
* 1993: *The Best of Christopher Cross* (samlealbum)
* 1994: *Window*
* 1998: *Walking in Avalon*
* 1998: *The Concert* (konsertalbum)
* 1999: *Greatest Hits Live* (konsertalbum)
* 2000: *Red Room*  
* 2002: *The Very Best of Christopher Cross* (samlealbum)
* 2007: *A Christopher Cross Christmas*
* 2008: *The Café Carlyle Sessions*
* 2010: *Christmas Time Is Here*
* 2011: *Dr. Faith*
### Soundtrack
* 1981: *[[Arthur (film)|Arhur]] – «Arthur's Theme (Best That You Can Do)»
* 1983: *General Hospital* –  «Think of Laura»
* 1984: Offisiell musikk til [[Sommer-OL 1984]] i [[Los Angeles]] – «A Chance for Heaven» (temamusikk for [[Svømming under Sommer-OL 1984|svømming]])
* 1986: *Nothing in Common* –  «Loving Strangers (David's Theme)»
* 2010: *30 Rock'' – «Lemon's Theme»

## Referanser


## Eksterne lenker
* 
* 
* 
*
Norsk Artistforbund

**Norsk Artistforum** er et forum for norske musikere. Det ble stiftet i 2000.

Forumet er et ideelt forum, som er åpent for både norske utøvere og låtskrivere, og har til hensikt å fremme medlemmenes interesser overfor myndighetene og andre parter. Ifølge deres offisielle nettside, arbeider Norsk Artistforum for å styrke norske musikeres rettigheter og økonomiske vilkår, samt å skape et nettverk for faglig utvikling og samarbeid.

Norsk Artistforbunds Ærespris ble utdelt årlig fra 2002 til 2012, og igjen for siste gang i 2015. Prisen ble etablert for å hedre enkeltpersoner som har gjort en betydelig innsats for norsk musikk og artistmiljøet.

I 2016 avslørte et bokettersyn omfattende rot i økonomisk rot i forbundet, som var truet av konkurs i lengre tid fremover. Den økonomiske situasjonen førte til at Norsk Artistforum måtte gjennomgå en omfattende restrukturering for å sikre sin videre eksistens. Per 2018 gjenopptok Gramo utbetalinger til foreningen, noe som var et viktig skritt i retning av økonomisk stabilitet.

## Aktiviteter og initiativer
Norsk Artistforum arrangerer regelmessig seminarer, workshops og nettverksmøter for sine medlemmer. Disse arrangementene dekker temaer som opphavsrett, kontraktsforhandlinger, og karriereutvikling. I tillegg har de etablert en mentorordning for nye artister, hvor erfarne musikere deler sin kunnskap og erfaring.

## Medlemskap og organisasjon
For å bli medlem av Norsk Artistforum, må man være en profesjonell musiker eller låtskriver med tilknytning til Norge. Medlemskapet gir tilgang til en rekke fordeler, inkludert juridisk bistand, rabatter på tjenester og produkter, og muligheten til å delta i foreningens aktiviteter. Foreningen styres av et valgt styre, som representerer medlemmenes interesser og tar beslutninger om strategiske initiativer.

## Referanser



## Eksterne lenker
Jean-Pierre Vidal

**Jean-Pierre André Vidal** (født 24. februar 1977 i Saint-Jean-de-Maurienne) er en fransk alpinist.

Han tok sin første seier i verdenscupen i 2001 i Kranjska Gora. 
Under OL 2002 i Salt Lake City vant han gull i slalåm.

Under VM i alpint 2005 i Bormio var han med på det franske laget som tok bronsemedalje i lagkonkurransen.

## Verdenscupseire

## Referanser


## Eksterne lenker
* 
*
Norsk Artistforbunds Ærespris

**Norsk Artistforbunds Ærespris** var en pris som ble utdelt Norsk Artistforbund. 

Den ble første gang utgitt i 2002. Prisen tildeles norske artister innen pop/rock som har utmerket seg som utøver, komponist og/eller tekstforfatter. I statuttene står det: «prisen skal gis til en person eller gruppe som har gjort en betydelig innsats for å fremme norsk sang og musikk innen de genrene Norsk Artistforbund representerer – pop/rock/beslektet.» Prisvinnere utpekes av en jury som består av styret for Norsk Artistforbund. Prisen er formgitt av kunstneren Camilla Prytz. 

Etter økonomisk rot i Norsk Artistforbund har ikke prisen blitt utdelt siden 2015.

## Vinnere
* 2002: Nora Brockstedt
* 2003: Jahn Teigen
* 2004: Åge Aleksandersen 
* 2005: Jan Eggum 
* 2006: Bjørn Eidsvåg
* 2007: Anne Grete Preus
* 2008: Henning Kvitnes
* 2009: Marit Larsen
* 2010: Hellbillies
* 2011: Enslaved
* 2012: Kaizers Orchestra
* 2015: Maria Mena

## Referanser


## Eksterne lenker
* Norsk Artistforbund
Elastisitetsmodul

**Elastisitetsmodulen**, **E-modulen,** eller **Youngs modul** er i et materiale forholdet mellom fasthet og forlengelse. Denne er beskrivende for et materiales motstandsevne mot *elastisk* deformasjon. Jo høyere elastisitetsmodulen er desto stivere er materialet.

Elastisk deformasjon forutsetter at et materiale også går tilbake til sin opprinnelige form når en belastning fjernes. Dette i motsetning til *[[plastisk deformasjon]]* hvor materialet ikke går tilbake til sin opprinnelige form. Den forutsetter også lineær proposjonalitet mellom deformasjon og kraft.

## Målemetoder
Den mest presise måten å måle elastisitetsmodulen på er å måle hastigheten av lyd gjennom materialet, siden hastigheten av lydbølgene, *v<sub>l</sub>*, avhenger av elastisitetsmodulen og materialets tetthet, ρ (rho):

: vl =(E/ρ)1/2 

En annen metode er å måle materialets egenfrekvens (resonans) gjennom å måle svingningene av en tynn stav av ønsket materiale, opphengt i begge ender, med en tung masse, M, påført på midten, slik at stavens egen masse kan neglisjeres.

Når stavens diameter er d, lengden er l og f er svingningssykluser per sekund (Hertz) vil

: E= 16π*M*l3*f2/3d4

Det er også mulig å utsette masseblokken for en kjent kraft og deretter måle tøyningen, men dette er ofte vanskelig da elastisitetsmodulen ofte er stor i forhold til forlengelsen som oppstår, og den vil dermed være vanskelig å måle visuelt. Det er også andre effekter, som kryp/siging og defleksjon, som kan påvirke tøyningen og gjøre måling av elastisitetsmodulverdier vanskelig. Innenfor bergmekanikk er imidlertid denne måten å beregne elastisitetsmodulverdier vanlig.

I en slik enaksiell kompresjonstest beregnes elastisitetsmodulen fra følgende ligning:
: E \equiv \frac{\mbox {aksiell spenning}}{\mbox {aksiell deformasjon}} = \frac{\sigma}{\varepsilon} 

## Bakgrunn
Det er to punkter som i størst grad påvirker elastisitetsmodulen.

*Atomenes pakkestruktur
*Interatomære bånd
**Primære bånd
**Sekundære bånd

## Omtrentlige verdier for noen faste stoffer

## Kilder
*
Kranjska Gora

**Kranjska Gora** (tysk: Kronau; italiensk: Monte Cragnisca) er en by og kommune i Gorenjska statistikkregion, Slovenia. Den ligger nær grensen til Østerrike og Italia. Gjennom byen renner Sava Dolinka, en av Savas to kildeelver. 

Kranjska Gora, som ligger i De juliske Alpene,  er et populært vintersportssted. Årlig arrangeres det slalåm- og storslalåmrenn i verdenscupen i alpint, under det som kalles *Vitranc Cup*. Hoppanlegget og skiflygingsbakken Letalnica ligger også i området.


Julian Alps with Prisojnik and Razor.jpg|De juliske alper med Prisojnik og Razor
KranjskaGora-centrocitta.JPG|Byens sentrum


## Eksterne lenker
* 
* Offisiell hjemmeside til Vitranc Cup
Daron Rahlves

**Daron Rahlves** (født 1973) er en amerikansk alpinist.

## Meritter
* 6 seiere i utfor i verdenscupen
* 3 seiere i super-G i verdenscupen
* Gull i super-G i VM 2001
* Sølv i utfor og bronse i storslalåm i VM 2005
* 8.-plass i super-G i OL 2002 
* 8.-plass i super-G i OL 1998

## Resultater i verdenscupen i alpint

### Verdenscupseire

### Sammenlagtplasseringer

## Referanser


## Eksterne lenker
* 
* Daron Rahlves' hjemmeside
Tampa Bay Championship

**Tampa Bay Championship**, med sponsornavnet **[[Valspar]] Championship**, er en golfturnering på PGA-touren som årlig arrangeres på Innisbrook Resort and Golf Club i Palm Harbor utenfor Tampa Bay i Florida. Turneringen ble spilt for første gang i 2000 som *Tampa Bay Classic*, og var opprinnelig en alternativ-turnering på sensommeren/høsten.

Under navnet *Chrysler Championship* var turneringen tidligere en av sesongens siste turneringer og hadde derfor en viktig rolle i å avgjøre hvem som fikk automatisk spillerett på tourens neste sesong (de 125 beste på pengelisten), og hvem som fikk delta i The Tour Championship, en prestisjetungt turnering som ble arrangert uken etter.

Men siden 2007 har turneringen blitt avholdt i mars, samtidig som den endret navn til *[[PODS]] Championship*.

## Vinnere

## Eksterne lenker
* 
* Profil på PGATOUR.com
Avenir

**Avenir AS** var et norsk IT-selskap.

Avenir AS ble første gang etablert i 1987, og gjennom flere fusjoner, senest med Merkantildata, ble Avenir en del av Ementor. 

I 2005 besluttet Ementor å skille ut konsulent-divisjonen sin som et eget selskap, og Avenir var igjen en realitet. Selskapet ble deretter solgt til EDB Business Partner i januar 2006.

I september 2007 hadde selskapet ca. 220 ansatte, og var 100&nbsp;% eid av EDB Business Partner. Hovedkontoret lå på Skøyen i Oslo, og de hadde et mindre kontor i Bergen.

## Referanser
Desert Classic

**Desert Classic**, med sponsornavnet **The [[American Express]]**, er en golfturnering på PGA-touren som arrangeres i California hvert år i januar. Turneringen ble spilt første gang i 1960 under navnet *Palm Springs Golf Classic*. Bob Hope gav sitt navn til turneringen i 1965. Den er kjent for sin «pro-am»-konkurranse, hvor lag med profesjonelle og amatører, hovedsakelig kjendiser, spiller sammen.

Formatet er unikt blant turneringene på PGA-touren. Det spilles over fem dager og fire forskjellige baner. De opprinnelige banene var Thunderbird og Tamarisk i Rancho Mirage, Bermuda Dunes Country Club i Bermuda Dunes og Indian Wells Country Club i Indian Wells. Den første turneringen ble vunnet av Arnold Palmer med en score på 338, 22 under par, som sto som rekord i de neste 20 årene.

Helt siden begynnelsen har publikum strømmet til turneringen på grunn av «pro-am»-konkurransen, hvor de profesjonelle golferne spiller på lag med kjendiser. Blant de største kjendisene var Bing Crosby, Burt Lancaster, Kirk Douglas, Frank Sinatra, Dwight Eisenhower og Gerald Ford. Bob Hope, som kanskje var Hollywoods beste golfspiller, gav sitt navn til turneringen i 1965 og ble styreformann.

Det ble skapt historie i turneringen i 1995 da «pro-am»-laget med president Bill Clinton, George H.W. Bush, Gerald Ford, Bob Hope og tittelforsvarer Scott Hoch spilte sammen i første runde. Dette var første gang en sittende president spilte i en turnering på PGA-touren, og sannsynligvis også første gang tre presidenter spilte golf sammen.

Idag veksler Bermuda Dunes, Indian Wells og La Quinta på å være hovedbane, mens Eldorado og Tamarisk bytter på å være den fjerde banen.

I de senere år har turneringen fått en del kritikk, til tross for betydelig publikumsinteresse og store veldedige resultater. De gamle banene Bermuda Dunes og Indian Wells er ikke lenger lange eller vanskelige nok til å utfordre dagens spillere som drar fordel av golfutstyrets teknologiske utvikling. Turneringen har derfor begynt å fase ut de eldre banene til fordel for mer moderne baner. I 2005 donerte en lokal veldedig organisasjon sin nye bane, The Classic Course at NorthStar (tegnet av Arnold Palmer), til turneringsstiftelsen, og ble dermed den eneste turneringen på PGA-touren til å eie sin egen bane.

På grunn av turneringsformatet har det også vært vanskelig å lokke til seg mange av elitespillerne på touren, slik som Tiger Woods, som aldri har deltatt. Turneringen går over fem dager, én dag mer enn vanlig, og fire av dagene inkluderer amatørspillere, slik at hver runde tar lenger tid. I tillegg møter et stort antall tilskuere opp for å få et glimt av alle filmstjernene, musikerne og sportsidolene som deltar som amatører, noe som gjør at selv de første rundene kan få et mer uformelt preg, og dette er det mange elitespillere som ikke setter pris på.

## Vinnere

## Eksterne lenker
* 
* Profil på PGATOUR.com
Football League Trophy

**Football League Trophy** er en engelsk fotballturnering. Turneringen består av lag fra de to laveste divisjonene av The Football League, Football League One og Football League Two. Mellom 2000-01 og 2006-07 fikk noen lag fra Conference National også delta.

## Historie
Turneringen ble første gang arrangert i 1983/84-sesongen under navnet **Associate Members Cup**. Siden 1984 har turneringen fått navn etter sponsoren av turneringen.

## Organisering
Turneringen er en utslagningsturnering. To lag møtes i en enkelt kamp der vinneren går videre til neste runde, mens taperen blir slått ut av turneringen.

Lagene er delt inn i to grupper. En gruppe av lag fra Nord-England, og en gruppe av lag fra Sør-England. Lag fra Nord-England kan bare møte et lag fra samme region fram til semifinalen, og det samme gjelder for lagene fra Sør-England. I finalen, som vanligvis spilles på Wembley, møtes det beste laget fra de to regionene.

## Navn på turneringen
***Associate Members' Cup** (1983–84)
***Freight Rover Trophy** (1984–87)
***Sherpa Van Trophy** (1987–89)
***Leyland DAF Cup** (1989–92)
***Autoglass Trophy** (1992–94)
***Auto Windscreens Shield** (1994–2000)
***LDV Vans Trophy** (2000–2007)
***Johnstone's Paint Trophy** (2007–2016)
***Checkatrade Trophy** (2016-

## Resultat fra samtlige finaler

## Eksterne lenker
*
Steve Mahre

**Steven Irving «Steve» Mahre** (født 10. mai 1957 i Yakima i Washington) er en tidligere amerikansk alpinist.

I 1980-årene deltok han og tvillingbroren Phil i verdenscupen. Steve Mahre vant 9 verdenscuprenn i løpet av karrieren (6 i slalåm, 2 i storslalåm og 1 kombinasjon. Under OL 1984 i Sarajevo tok han sølv i slalåm, bare slått av broren. Tvillingbrødrene Michel Mulder og Ronald Mulder kopierte tvillingbrødrene Mahre ved at de begge tok medaljer på 500 m hurtigløp under Vinter-OL 2014 (gull og bronse). Steve Mahres største triumf var gullet i storslalåm under VM 1982 i Schladming.

I dag driver brødrene Mahre et sportssenter i Park City i Utah.

## Referanser


## Eksterne lenker
* 
*  Hjemmesiden til Mahre Training Center
Peter Criss

**Peter Criss** (født **George Peter John Criscuola**; 1945) er en amerikansk trommeslager. Han er mest kjent for å ha vært med i den amerikanske gruppen KISS.

Criss satte inn en annonse i østkystutgaven av musikkmagasinet *[[Rolling Stone]]*: «EXPD. Rock & roll drummer looking for orig. grp. doing soft & hard music. Peter, Brooklyn.» Gene Simmons og Paul Stanley så denne annonsen og ringte Criss og ba ham fortelle hvordan han så ut, hvorpå de bestemte tid for prøvespill, som ledet til at Criss ble medlem i bandet.

Offisielt forlot Criss bandet i 1980, men allerede før den tid hadde han mer eller mindre distansert seg fra bandet. På KISS-albumet *[[Dynasty]]* (1979) medvirket han kun på ett spor, «Dirty Livin'» (sang og slagverk), mens han på det etterfølgende albumet *[[Unmasked]]* (1980) var helt fraværende, til tross for at han var avbildet på omslaget.

Criss bestemte seg deretter for å bli soloartist, og hans første soloalbum *Out Of Control* ble lansert i 1980. Han gav ut to album til, men solokarrieren tok aldri helt av. Etter KISS' gjenforening i 1996 medvirket han på albumene *[[Psycho Circus]]* (1998) og *Kiss Symphony: Alive IV* (2003).

Den 24. juli 2007 gav Peter Criss ut sitt fjerde soloalbum, som hadde tittelen *[[One For All]]*. Albumet består primært av ballader med innslag av rhythm and blues og soul.

Criss' store idol er jazztrommeslageren Gene Krupa.

## Diskografi
*For diskografi med Kiss, se [[Kiss#Diskografi|Kiss' diskografi]]*
* 1978 *Peter Criss*
* 1980 *Out Of Control*
* 1982 *Let Me Rock You*
* 1993 *Criss*
* 1994 *Criss Cat #1*
* 2007 *[[One For All]]*

## Eksterne lenker
* 
* 
*
Biosofi

**Biosofi** (av greske *bios* (liv) og *sophia* (visdom)) er metodikk som benyttes innen filosofien.  En biosofisk metode brukes i studiet av  menneskets eksistens ut fra et biologisk perspektiv.  I biosofi studeres *naturen i mennesket,* i motsetning til mennesket i naturen (antroposofi).  Altså skal mennesket forstås utfra det man vet om biologi, altså er det empirisk basert.  

Her til lands var Peter Wessel Zapffe opptatt av dette og la det
til grunn for sin doktoravhandling, der mennesket antas å underligge fire drivkrefter
*biologiske, hovedsakelig med formering som mål, på linje med andre pattedyr
*sosiale, med ønsket om å bli anerkjent av dets like
*autoteliske, drevet av lekens og handlingens egenverdi
*religiøse, opptatt av en mening i en større sammenheng

Enkelte av disse drivkreftene ville, ifølge hans
pessimistisk motiverte (men, biologisk-empirisk baserte) utledning, lede til 
tragiske utfall der et individs (eller arts) tidlige fortrinn blir en senere ulempe med undergang som resultat. Biosofien slik fremlagt av Zapffe, kan også spores til biologen Jacob von Uexküll (Estland, 1864-1944).

## Annen bruk av begrepet

Biosofi er brukt i den senere tid, om nye retninger innen vitenskapen der kunnskap og tenking genereres ut fra biologiske prosesser.  Det kan oppfattes som en del av bioinformatikk.

Biosofi som begrep er også å finne innen mystisisme. 

## Eksterne lenker

* Peter Wessel Zapffe, av Prof. Dag O. Hessen
Interkulturelt Museum

**Interkulturelt Museum** (**IKM**), tidligere **Internasjonalt kultursenter og museum** eller **Internasjonalt kulturmuseum**, er siden 2006 en avdeling ved Oslo Museum.

Interkulturelt Museum holder til i Grønland Kulturstasjon, Tøyenbekken 5 i Oslo. Huset ble oppført 1900–1902 som politistasjon, og var i bruk som dette fram til 1978, først under navnet *Bækkegatens politistasjon*, deretter *Grønland politistasjon* med arkitekt Balthazar Lange. I 1999 flyttet IKM til Kulturstasjonen, og de gamle fengselscellene ble omgjort til museum. Huset inneholder også kunstgalleri, konsertlokale, seminarrom og kulturverksted. 

IKM ble startet i 1990 av Bente Guro Møller og arbeider for å fremme forståelse og respekt for kulturelt mangfold. I cellefløyen i første etasje har IKM en fast utstilling som belyser innvandringens historie og kulturelle endringer i det norske samfunnet. I galleriet presenterer IKM aktuell kunst fra kunstnere med innvandrerbakgrunn. I cellene i annen etasje vises det varierende utstillinger som presenterer kunst, kultur og tradisjoner. I tillegg arrangerer IKM seminarer, konserter, foredrag mm og har til en hver tid flere vandreutstillinger på rundtur i landet.

IKM får støtte over statsbudsjettet og ble i 2006 konsolidert med Oslo Bymuseum og Teatermuseet til Oslo Museum.

## Årets museum
IKM Internasjonalt Kultursenter og Museum ble tildelt Norges Museumsforbunds pris «Årets museum» for 2006. Museet hadde ifølge komiteen (sammen med de øvrige nominerte: Glomdalsmuseet på Elverum og Svalbard museum) «på hver sin måte arbeidet med hvordan det moderne og flerkulturelle Norge skal forstå sin egen historie, og finne sin rolle i møtet med andre kulturer og det internasjonale samfunnet».

## Referanser


## Eksterne lenker
* 
* Oppføring på kulturnett.no
* Museets offisielle nettsted frem til konsolideringen i 2006 (arkivert hos Internet Archive)
*
Nordatlantisk oscillasjon

**Nordatlantisk oscillasjon (NAO)** er et komplekst klimatisk fenomen som observeres nord i Atlanterhavet, og henspiller på de klimatiske variasjonene mellom Island og Asorene. Fenomenet kjennetegnes hovedsakelig av sykliske fluktuasjoner i lufttrykket og endringer i vind- og trykksystemene over Nord-Atlanteren.

## Bakgrunn

NAO ble oppdaget i 1920-årene av Gilbert Walker. NAO er en av de viktigste årsakene til klimatiske fluktuasjoner i Nord-Atlanteren, det øvrige Europa, Middelhavet og så langt øst som de nordlige delene av Sentral-Asia.

Spesielt i perioden fra november til april forklarer NAO en god del av variabiliteten i de atmosfæriske forstyrrelsene i det nordatlantiske området, og dermed endringer i vindhastighet og vindretning, endringer i temperaturer og luftfuktighet, og intensiteten, frekvensen og retningen på stormer.

## Forklaring

NAO-indeksen brukes for å beskrive tilstanden, og oppgis gjerne i «høy» og «lav». Høy NAO gir lavtrykk over Island i forhold til Asorene. Dette fører vinterstid til vestavind og mildvær i Skandinavia, kontra lav NAO som gir høytrykk over Island i forhold til Asorene og dermed østavind og kalde temperaturer over Skandinavia.  

Variasjonene i NAO-indeksen går – som man ser av tabellen – ofte i perioder over tiår, men aller mest vanlig er femårsperioder. Gjennom 1960- og 1970-tallet var det perioder med lav NAO-indeks, og dette førte til kaldere vintervær. Dette er det samme fenomenet som førte til Kuldebølgen i Europa 2009-2010.

Kort forklart kan en si at bortfall av vindaktivitet over området mellom Island og Asorene fører til ekstremt kalde vintrer i Europa.

## Nordatlantiske orkaner
NAO påvirker også retningen på generelle stormruter for store, tropiske sykloner i Atlanterhavet. Om høytrykket over Asorene ligger langt sør, fører det til at stormer tvinges inn Mexicogolfen. Om høytrykket derimot ligger lenger nord for Asorene, slippes stormene innover mot de østlige kystområdene i USA.

## Referanser


## Eksterne lenker
* 
* Current NAO observations and forecasts, nåværende NAO-observasjoner og prognoser
* UK's climatic research unit information sheet on the NAO , informasjon om NAO fra britisk klimatisk forskningsenhet
Idrettslaget Imås

**Idrettslaget Imås** (stiftet 12. oktober 1932) er en idrettsklubb i Grimstad. Imås driver idretter som fotball, håndball, bordtennis, orientering, langrenn,boksing, badminton, discgolf, barneidrett, og idrett for psykisk utviklingshemmede.

## Fotball
Imås' A-lag i fotball for menn spilte 2019-sesongen i 5. divisjon.

### Tabell

## Eksterne lenker
*
Shawn Crahan

**Shawn Crahan** (født 24. september 1969) er en amerikansk musiker, og det eldste medlemmet i bandet Slipknot og den andre slagverkeren. Eloy Casagrande er den første.

Han dannet bandet sammen med Paul Gray og den tidligere vokalisten Anders Colsefni. Crahan utfører bakgrunnsskrik i mange låter og innimellom slår han på øltønner med balltre, mest for å øke den aggressive delen av musikken.

Slipknot er kjent for at alle musikerne bærer masker på alle sine musikkvideoer og opptredener, og Crahan brukte tidligere en vanlig klovnemaske. Han har i den senere tid gjort den mer «ond», med bandasje og blod. I Iowa-perioden hadde han den ondeste masken – en klovnemaske med et pentagram risset inn over hele ansiktet og med en åpen hjerne som han brukte å grave i, under liveopptredener og på musikkvideoer. Shawn Crahan er han som får ganske mye oppmerksomhet i sangen Duality.

## Andre prosjekter
* To My Surprise

## Referanser


## Eksterne lenker
* Shawn Crahan på Black-Goat.com
* Shawn Crahan på Slipknot News
* 
*
Phil Mahre

**Phillip Ferdinand «Phil» Mahre** (født 1957) er en tidligere amerikansk alpinist.

I begynnelsen av 1980-årene ble han regnet som den store utfordreren til Sveriges alpinlegende Ingemar Stenmark. Mahre vant verdenscupen sammenlagt tre ganger (1981, 1982 og 1983), og i OL 1984 i Sarajevo vant han gull i slalåm. Sølvmedaljen gikk til tvillingbroren Steve. Tvillingbrødrene Michel Mulder og Ronald Mulder kopierte tvillingbrødrene Mahre ved at de begge tok medaljer på 500 m hurtigløp under Vinter-OL 2014 (gull og bronse).

I dag driver brødrene Mahre et treningssenter i Park City i Utah.

### Sammenlagtplasseringer i verdenscupen i alpint

## Referanser


## Eksterne lenker
*
Land Rover 200 og 300 dieselmotor

Land Rovers **200 Tdi** og **300 Tdi** dieselmotorer med turbo er svært like.

I 1990 kom 200 Tdi, en 2,5 liter (2495 cm³) firesylindret, direkteinnsprøytet rekkemotor, toppventilert.  Motoren yter 107 hk ved 3&nbsp;800 omdreininger i minuttet, og 255 Nm dreiemoment ved 1&nbsp;800 omdreininger.  Den ble produsert fram til 1994.

I 1994 ble denne motoren oppdatert for å gå jevnere, og ble kalt 300 Tdi.  Den er stort sett lik, men yter 111 hk ved 4&nbsp;000 omdreininger og har 265 NM ved 1&nbsp;800 omdreininger.

Etter hvert ble 1998 ble 300 Tdi erstattet av den femsylindrede Td5.
Deutsches Museum

**Deutsches Museum** («Det tyske museum») er verdens største tekniske museum.  Det ligger i München i Bayern, og er ett av 46 forskjellige museer i München. Det besøkes årlig av 1,5 millioner mennesker og har rundt 28 000 utstillingsgjenstander innen femti fagfelter fra vitenskap og teknologi.

Museet ble grunnlagt etter initiativ fra Oskar von Miller i 1903.  Det offisielle navn er Deutsches Museum von Meisterwerken der Naturwissenschaft und Technik («Det tyske museum for mesterverker innen naturvitenskap og teknikk»)

## Referanser


## Eksterne lenker
* 
* Webkamera
Land Rover Td5 dieselmotor

**Td5 dieselmotor** ble benyttet av Land Rover fra 1998.  Motoren er en rekkefemmer med turbo, og et slagvolum på 2,5 liter (2498 cm³).  Den yter 101 kW ved 4&nbsp;200 omdreininger i minuttet og har 300 Nm dreiemoment ved 1&nbsp;950 omdreininger.

Den erstattet den tidligere turbodieselen 300 Tdi.
Tom Prahl

**Tom Prahl** (født 1949) er en svensk fotballtrener. Tom Prahl har de siste årene vært en av Sveriges mest suksessrike trenere. Han var eliteseriens eldste trener i 2006 sesongen og har hatt stor suksess i sin trenerkarrieren. I Allsvenskan ledet han Halmstad BK (1997 og 2000) og Malmö FF (2004) til seriegull. Etter to seriegull med Halmstad og ett med Malmö gikk han en periode under kallenavnet «Gull-Tom». 1. januar 2006 overtok han treneransvaret for Viking etter Roy Hodgson, men fikk sparken samme år ettersom Viking sto i fare for å rykke ned fra Tippeligaen. 

## Tidligere klubber og meritter
* Trelleborgs FF (2008-2011)
* Viking FK (2006) 
* Malmö FF (2002–2005) Ett seriegull
* Halmstads BK (1996–2001) To seriegull, en sølv, en bronse
* Trelleborgs FF (1990–1995) To bronsemedaljer i serien
* Kirseberg (1982–1989)
* IFK Kristianstad (1979–1981)
* Onslunda (1977–1978)
* IFK Trelleborg (1976) 
* Onslunda (1972–1975)

## Referanser


## Eksterne lenker
*
Billy Corgan

**Billy Corgan** (født **William Patrick Corgan** 17. mars 1967 i Chicago i Illinois i USA) er en amerikansk musiker og sanger, kjent som en av grunnleggerne av bandet The Smashing Pumpkins.

Han dannet sitt første band i 1985, The Marked, men ble oppløst etter ni måneder. I 1988 dannet han bandet The Smashing Pumpkins sammen med James Iha, D'Arcy Wretzky og Jimmy Chamberlin. Det var med Smashing Pumpkins Billy Corgan ble kjent og de spilte sammen i mer enn et tiår, inntil de ble oppløst i 2000. 

I begynnelsen av 2001 dannet Corgan bandet Zwan sammen med Matt Sweeney, David Pajo, Paz Lenchantin og Jimmy Chamberlin. I 2003 kom deres første album, *[[Mary Star of the Sea]]*.

## Band
* Zwan (2001–2003)
* The Smashing Pumpkins (1989–2000) 
* The Marked (1985–1988)

Det oppsto konflikter innad i bandet, Zwan og det ble oppløst etter kun 2 år.

I juni 2005 kom Corgan med sitt første soloalbum *TheFutureEmbrace*. Det fikk blandede kritikker. 

## Referanser


## Eksterne lenker
* 
* 
* 
*
Gwathló

**Gwathló** eller **Gråflåma** er en elv fra J.R.R. Tolkiens fiktive verden Midgard. Denne elva ligger omtrent midt i Eriador.

Det Sindarinske navnet *Gwathló* kommer av navnet **Gwathir**, som var navnet som ble gitt til elva av Númenóreanerne i det andre tidevervet. Navnet er direkte oversatt til engelsk som *Shadowy River* (*Skyggefull elv*), og dette navnet fikk den fordi elvas hele lengde renner gjennom umåtelige skogen som dekket Minhiriath mot nord og også Enedwaith mot sør. Denne elva er også en av de få elvene som også fikk et Adûnaisk navn: **Agathurush**.

Gwathló var bred nok tal at man kunne seile på den hele veien fra der hvor sideelven Glanduin møtte Gwathló. Gwathló oppsto der hvor elva Mitheithel eller Rimila møtte elva Glanduin, i det myrområdet som er kjent som *Nîn-in-Eilph* eller *Svanarenn*.

Da kongene av de Númenóreanske skipene krevde mer og mer skog til å bygge skipene sine satte de opp et havnefort ved Gwathló som fikk navnet Lond Daer eller *Lond Daer Enedh*, Stor (Middel) Havn. Derfra ble landet både mot nord og sør avskoget før det var gått alt for lang tid, og på slutten av det tredje tidevervet var det ikke mer skog igjen i dette området.

I de sener årene av det andre tidevervet og på begynnelsen av det tredje var Gwathló grensen mellom de to kongerikene Arnor og Gondor, og den store Gondorske utposten Tharbad ble bygd på det stedet hvor *den store sørveien* krysset elva på det eneste stedet det var mulig å krysse elva i denne delen i elva. Til tross for dette hadde Gondor trukket seg langt tilbake fra Arnors nordgrense i den senere delen av det tredje tidevervet, og Arnor ble ødelagt. Tharbad og den store broen der hadde blitt forlatt og lagt i ruiner, og elva måtte man krysses på Tharbads ruiner i et farlig vadested.
Langvell

**Langvell** er en elv i J.R.R. Tolkiens fiktive verden Midgard. Langvell er en av de to elvene som skaper begynnelsen av Anduin, som begynner der hvor Langvell møter Grålin. Disse to elvene møtes langt mot nord, og Langvell har sitt opphav i Tåkefjellene ikke så langt fra Gundabadfjellet.

På den nordre bredden av denne elva ble byen Framsburg bygd, som var den gamle hovedstaden til Éothéod.
Harnen

**Harnen** er en fiktiv elv fra J.R.R. Tolkiens verden Midgard, og denne elva lå sør for Gondor.

Elva skapte en naturlig søndre grense for området Harondor, *Sør Gondor*, og samtidig var den søndre grenseskillet for folket Dúnedain og deres innflytelse. Sør for Harnen lå landet som ble kalt Indre Harad (eng: Near Harad).

Elva fløt litt over 600 Númenóreanske mil før den fløt ut i Belfalas bukta. Elva begynte i fjellkjeden Ephel Dúath (Skyggefjellene) i Mordor og så fløt den mot sørvest i omtrent 350 mil, før den bøyde av og fortsatte ferden mot Belegaer nesten rett vestover, og hele elva endte i et bredt delta. Det *Store Sørveien* (*Harad-veien*) krysset Harnen like etter at den bøyer av mot vest, og det var denne veien Saurons tilhengere benyttet i den senere delen av det tredje tidevervet.
Ålhus

**Ålhus** er en bygd i Sunnfjord kommune, frem til 2020 i Jølster kommune. Her oppførte Audun Hugleiksson en steinborg på 1200-tallet. Bygden ligger på nordsiden av Jølstravatnet, ytterst i Ålhusdalen, midt mellom Skei og Vassenden.

Eikaasgalleriet med maleren Ludvig Eikaas' arbeider ligger på Ålhus, og kunstneren Nikolai Astrup vokste opp på den gamle prestegården her. Ålhus kirke, som er den eldste kirka i kommunen, ligger også her. Næringslivet i bygda er dominert av jordbruk.

Ålhus er tidligere Jølster kommunes tusenårssted.

## Referanser
Stavelse

**Stavelser** er grunnleggende elementer i språket. En stavelse kan defineres som en del av talespråket som utgjør ett enkelt rytmisk slag. Et ord kan ha én eller flere stavelser. 

Eksempler:
* Ord med 1 stavelse hver: *på, kjøtt*
* Ord med 2 stavelser hver: *kjøttet, gjennom* &ndash; hvor stavelsene er: *kjøtt, et, gjen, nom*
* Ord med 3 stavelser hver: *kattene, maskinen* &ndash; hvor stavelsene er: *katt, en, e, ma, skin, en*

En stavelse består av en kjerne, som vanligvis er en vokal eller en diftong (dvs. dobbel vokal uttalt som én lyd), selv om det er språk der man kan ha en stavelsesbærende konsonant. Kjernen kan ha lyder foran eller etter seg (vanligvis konsonanter), eller den kan stå alene. Hvis en stavelse slutter på en konsonant kalles den lukket, og hvis den slutter på en vokal kalles den åpen. 

Kjernen og endelyden kan danne utgangspunktet for et enderim. (Se rim.)

Synaløyfe er når vokaler fra tilgrensende ord smelter sammen til én stavelse.
Sean Combs

**Sean John Combs** (født 1969), kjent under artistnavnet **Diddy** (tidligere **Puff Daddy** og **P. Diddy**), er en amerikansk tidligere rapper, plateprodusent og plateselskapsdirektør.

Han er grunnlegger av Bad Boy Records, og *[[Fortune]]* plasserte Combs på ellevte plass på sin liste over yngre forretningsfolk i 2002. *[[Forbes]]* Magazine anslo at han hadde tjent rundt $130&nbsp;millioner dollar i regnskapsåret som endte i mai 2017, og at han derved var den best betalte entertaineren i landet. Ifølge magasinet hadde han en formue på anslagsvis 820&nbsp;millioner dollar i 2017.

Han har sitt eget klesmerke kalt «Sean John». Han har også laget sin egen parfyme, bilfelger og sko. Parfymen kalt «Unforgivable», inneholder en hel del eksotiske ingredienser som siciliansk lime, tonkabønner og rom.
Faren hans heter Melvin Combs. Han er en stor fan av Michael Jackson, og sier at det var han som gjorde at han ble artist. Combs hyllet Jackson etter hans død med sangen «Better On The Other Side» som både The Game og Chris Brown var med på.

## Anklager om overgrep
I slutten av 2023 saksøkte hans tidligere partner Cassie Ventura ham for seksuelle overgrep i en sak som ble løst utenfor retten. Flere sivile søksmål om overgrep fra 1991 til 2009 fulgte i månedene etter, med flere på vei i oktober 2024.

I mars 2024 ransaket Homeland Security eiendommer knyttet til ham, og i mai ble en video frigitt som viser at han angriper Ventura på et hotell, noe han senere ba offentlig om unnskyldning for. I september ble han tiltalt for menneskehandel og utpressing, men nekter straffskyld. Han sitter i varetekt i Brooklyn og venter på rettssak i mai 2025.

## Diskografi
* *No Way Out* (Puff Daddy & The Bad Boy Family) (1997)
* *Forever* (som Puff Daddy) (1999)
* *The Saga Continues...* (P. Diddy & The Bad Boy Family) (2001)
* *We Invented The Remix Vol. 1* (som P. Diddy) (2002)
* *[[Press Play]]* (som P. Diddy) (2006)
* *Press Play Remix Album* (som P. Diddy) (2007)
* *We Invented The Remix Vol. 2* (som P. Diddy) (2008) (duo med Estelle i «American boy»)
* *Last Train To Paris* (som P. Diddy) (2010)
* *The Love Album: Off the Grid* (som P. Diddy) (2023)

## Referanser


## Eksterne lenker
* 
* 
* 
*
Bo Diddley

**Ellas McDaniel** (født **Ellas Otha Bates**; 1928–2008), kjent som **Bo Diddley**, var en amerikansk rockemusiker.

Han skapte den såkalte «Bo Diddley-rytmen» som er en av hjørnestenene i rock and roll-rytmene. Det distinkte afrikansk-inspirerte rytmemønsteret (*bomp bomp bomp bomp-bomp*) har siden blitt flittig brukt av andre artister, og har blitt et karakteristisk og gjentakende element i rock'n roll gjennom årtiene. De eldste eksemplene på rhythm and blues-materiale som har gått over til rock'n roll er Diddleys låter «Who Do You Love?», «Road Runner», «You Don't Love Me» og «I'm a Man».

Diddley produserte også sine egne gitarer. De er unike, i form av rektangulære «sigaresker». Den første lagde han i 1945. 

Diddley ble i 1987 innvotert i Rock and Roll Hall of Fame, og i 2004 i Blues Hall of Fame. 

## Diskografi
* *[[Bo Diddley (1958)|Bo Diddley]]* (1958)
* *[[Go Bo Diddley]]* (1959)
* *[[Have Guitar Will Travel (Bo Diddley-album)|Have Guitar Will Travel]]* (1960)
* *Bo Diddley in the Spotlight* (1960)
* *Bo Diddley Is a Gunslinger* (1960)
* *Bo Diddley Is a Lover* (1961)
* *Bo Diddley's a Twister* (1962)
* *Bo Diddley* (1962)
* *Bo Diddley & Company* (1962)
* *Surfin' with Bo Diddley* (1963)
* *[[Bo Diddley's Beach Party]]* (1963)
* *Bo Diddley's 16 All-Time Greatest Hits* (1964)
* *[[Two Great Guitars]]* (+ Chuck Berry) (1964)
* *Hey Good Lookin*' (1965)
* *500% More Man* (1965)
* *The Originator* (1966)
* *Super Blues* (+ Muddy Waters & Little Walter) (1967)
* *Super Super Blues Band* (+ Muddy Waters & Howlin' Wolf) (1967)
* *The Black Gladiator* (1970)
* *Another Dimension* (1971)
* *Where It All Began* (1972)
* *Got My Own Bag of Tricks* (1972)
* *The London Bo Diddley Sessions* (1973)
* *Big Bad Bo* (1974)
* *20th Anniversary of Rock & Roll* (1976)
* *I'm a Man* (1977)
* *Ain't It Good To Be Free* (1983)
* *Bo Diddley & Co – Live* (1985)
* *Hey...Bo Diddley in Concert* (1986)
* *Breakin' Through the BS* (1989)
* *Living Legend* (1989)
* *Rare & Well Done* (1991)
* *Live at the Ritz* (+ Ronnie Wood) (1992)
* *This Should Not Be* (1993)
* *Promises* (1994)
* *A Man Amongst Men* (1996)
* *Moochas Gracias* (+ Anna Moo) (2002)

## Referanser


## Eksterne lenker
* 
* 
* 
* Bo Diddley-The Originator
* The Official Bo Diddley MySpace Page
Franz Lehár

**Franz Lehár** (1870–1948) var en østerriksk komponist av ungarsk opprinnelse. Han virket i Wien.

Etter *[[Anschluss]]* i 1938 kom han i klemme, siden konen hans var jødisk.«Fritz Löhner-Beda», ''holocaustmusic.ort.org Men hele livet vedkjente han seg sin ungarske tilhørighet og skrev etter ungarsk skikk fornavnet Ferenc («Franz») sist.

## Verk
* *Wiener Frauen*, operette, 21. november 1902, Theater an der Wien, Wien
* *Der Rastelbinder*, operette,20. desember 1902, Carl-Theater Wien
* *Der Göttergatte*, operette, 20. januar 1904, Carl-Theater Wien
* *Die Juxheirat*, operette, 21. desember 1904, Theater an der Wien, Wien
* *[[Die lustige Witwe]]* (*Den glade enke*), operette, 30. desember 1905, Theater an der Wien, Wien
* *Das Fürstenkind*, operette, 7. oktober 1909, Johann Strauß-Theater, Wien
* *[[Der Graf von Luxemburg]]* (*Greven av Luxemburg*), operette, 12. november 1909, Theater an der Wien, Wien
* *Zigeunerliebe*, operette, 8. januar 1910, Carl-Theater Wien
* *[[Eva (Operette)|Eva]]*, operette, 24. november 1911, Theater an der Wien, Wien
* *Endlich allein*, operette, 30. januar 1914, Theater an der Wien, Wien
* *Wo die Lerche singt*, operette, 1. februar 1918, Königliche Oper Budapest
* *Die blaue [[Mazur]]*, operette, 28. mai 1920, Theater an der Wien, Wien
* *Frasquita*, operette, 12. mai 1922, Theater an der Wien, Wien
* *Paganini*, operette, 30. oktober 1925, Johann Strauß-Theater Wien, siehe auch Paganini (Operette).
* *[[Der Zarewitsch]]*, operette,  26. februar 1926, Metropol-Theater Berlin
* *Friederike*, operette, 4. oktober 1928, Metropol Theater Berlin
* *[[Das Land des Lächelns]]*, operette, 10. oktober 1929, Metropol-Theater Berlin
* *Schön ist die Welt*, operette, 3. desember 1930, Metropol-Theater Berlin
* *[[Giuditta]]*, operette, 20. januar 1934, Wiener Staatsoper

## Referanser


## Eksterne lenker
* 
* 
*
Chris Connelly

**Chris Connelly** (født 1964) er en skotsk musiker som ble kjent for sitt arbeide i industrial-genren på slutten av 1980-tallet og tidlig 1990-tall, spesielt i forhold til hans samarbeid med Ministry-gjengen. 

Han har etter dette etablert seg som en talentfull sanger og låtskriver innen alternativ musikk. Hans musikkstil brukes å sammenliknes med Scott Walker eller David Bowie.

## Bandsamarbeid
* Acid Horse
* The Bells
* Catherine
* Chainsuck
* The Damage Manual
* Die Warzau
* Everyoned
* Fini Tribe
* KMFDM
* The Love Interest
* Ministry
* Murder, Inc.
* Pigface
* PTP
* The Revolting Cocks

## Soloalbum
* *Night of Your Life* (ikke lansert)
* 2002 *Private Education*
* 2002 *Initials C.C.*, en samling med rariteter og Connellys personlige favoritter
* 2001 *Largo*, med Bill Rieflin
* 1994 *Shipwreck* (1994)
* 1994 *Songs for Swinging Junkies*, med William Tucker 
* 1992 *Phenobarb Bambalam*
* 1991 *Whiplash Boychild*

## Eksterne lenker
* 
* 
* 
*
Arthur Conley

**Arthur Conley** (1946–2003) var en amerikansk sanger.

Conley startet sin karriere i slutten av 1950-årene og var sterkt inspirert av Sam Cooke (1931–1964). Han var en god venn av Otis Redding (1941–1967), og sammen skrev de låten «Sweet Soul Music» som han fikk en stor hit med i 1967. Etter dette fikk han aldri noen større hiter igjen.

Conley var homofil, men aldri åpen om sin legning. Legningen var en hindring for videre suksess i USA og en av grunnene til at han flyttet til Europa der han også skiftet navn til Lee Roberts. I Europa var det ingen som visste hvem Lee Roberts var og han kunne leve et rolig i Nederland der ingen brydde seg om hans legning. Han forlot musikkbransjen i 1988.

## Diskografi
*  *Shake Rattle & Roll*
* 1967 *Sweet Soul Music*
*  *Soul Directions*
*  *More Sweet Soul*
* 1969 *The Soul Clan*

## Referanser


## Eksterne lenker
* 
*
Ace Frehley

**Paul Daniel Frehley** (1951–2025), kjent under artistnavnet **Ace Frehley**, var en amerikansk musiker som var gitarist i rockebandet Kiss i periodene 1973–1982 og 1995–2002.

## Biografi
Frehley begynte å spille gitar i 14-årsalderen og var autodidakt. Mange musikere har uttalt at de har blitt påvirket av Frehleys spillestil på flere måter. Instrumentmaker&shy;firmaet Gibson Guitar Corporation har lansert en egen Ace Frehley-utgave av sin Les Paul-gitar; det er nesten uten unntak en slik gitar Ace har brukt gjennom hele karrieren.

### Tiden i Kiss
Ace Frehley svarte på en annonse i avisen *The Village Voice* som Paul Stanley hadde satt inn, hvor det stod «Lead guitarist wanted with flash and balls» («Førstegitarist ønskes med lyn og baller»). Frehley, som kom inn i øvingslokalet med en orange og en rød gymnastikksko, plugget ut gutten som holdt på å prøvespille, og tok over selv. Paul Stanley, Gene Simmons og Peter Criss syntes visstnok ikke noe om dette, men så fort de hørte Frehley spille endret de mening, og slik ble han medlem i bandet.

Ace Frehley var medlem av Kiss fram til 1982. Selv om han var avbildet på de siste albumene var han nesten ikke med på produksjonene.

Frehley var først og fremst sologitarist, men komponerte også klassikere som «Parasite», «Cold Gin» og «Shock Me», sistnevnte fra albumet *[[Love Gun]]* ble Aces vokaldebut i Kiss. Under gjenforeningen i 1996 spilte han på albumet *[[Psycho Circus]]* (1998).

### Solokarriere
I 1982 sluttet Ace Frehley i Kiss, og Vinnie Vincent overtok plassen som gitarist. Frehley innledet deretter en ikke altfor suksessrik solokarierre. Etter hvert dannet han gruppen Frehley's Comet, som han gav ut flere album med. Med i gruppen var blant andre Anton Fig, som hadde vært reserve-trommeslager i Kiss tidligere. Frehley holdt konsert på Sentrum Scene i Oslo den 7. juni 2008 og på Union Scene i Drammen 29. november 2009. Den 7. juni 2015 holdt han konsert på Rockefeller i Oslo.

## Diskografi
### Kiss

### Frehley's Comet

### Solo

## Galleri

Fil:Ace Frehley, Kiss 1999.png|Ace Frehley i Paris under Psycho Circus World Tour '99 med Kiss.
Fil:KISS lead guitarist Ace Frehley performing with KISS during their Farewell Tour in Bakersfield, CA.jpg|Ace Frehley i Bakersfield under Kiss sitt Farewell Tour i 2000.
Fil:Ace Frehley 2008 (cropped).jpg|Ace Frehley i Tilburg i 2008.
Fil:2015 - La guitare « fumante » d'Ace Frehley - Hellfest (cropped).jpg|Ace Frehley opptrer på Hellfest i 2015.


## Referanser


## Eksterne lenker
* 
* 
* 
*
LaGaylia Frazier

**LaGaylia Frazier** (født i 1962 i Florida, USA) er en amerikansk sanger kjent under  artistnavnet *LaGaylia*. Hun er bosatt i Sverige. 

Hun har blant annet medvirket i Robert Wells' konsert Rhapsody in rock. Lagaylia Frazier er datter av musikeren Hal Frazier.

## Eksterne lenker
* 
* 
*
Josh Freese

**Josh Freese** (født 1972) er en amerikansk trommeslager. Han har spilt i punkrockbandet The Vandals siden 1989, men også i Devo siden 1996, og i 2023 overtok han som trommeslager i Foo Fighters etter Taylor Hawkins som døde på turné året før.

Han har tidligere spil trommer i Guns N' Roses i perioden 1998&ndash;2000, og i Static-X i 2003. Han har også spilt med Viva Death og turnerert med Nine Inch Nails. Fra 1999 til 2012 spilte han trommer i A Perfect Circle, et band han vendte tilbake til i 2024.

## Eksterne lenker
* 
* 
*
Marty Friedman

**Marty Friedman** (født **Martin Adam Friedman** 8. desember 1962 i Washington, DC) er en amerikansk musiker.

Han dannet gruppen Cacophony sammen med Jason Becker. Hans store gjennombrudd kom da han ble tilbudt en plass som sologitarist i thrash metal-bandet Megadeth (1990) som han i 1999 forlot for å samarbeide med j-pop-sangerinnen Aikawa Nanase.

Han er berømt for soloer i låter som «Lucretia» og «Tornado Of Souls». Han har også gitt ut en del soloalbum og i en kortere periode etter bruddet med Megadeth (2000) gikk han under pseudonymet *Dr A*.

## Diskografi

## Referanser


## Eksterne lenker
* 
* 
* 
*
Willa Ford

**Amanda Lee Modano** (født 22. januar 1981 i Ruskin i Florida) er en amerikansk sanger kjent som **Willa Ford** som har blitt populær i hjemlandet med singlene «I Wanna Be Bad», «Did Ya Understand That» og «A Toast To Men (Fuck The Men)». Hun har også posert som nakenmodell bl.a for Playboy, og har hatt roller i flere filmer og fjernsynsprogram.

Willa Ford har blitt sammenlighet med Britney Spears og Christina Aguilera.

Willa Ford tok sitt artistnavn etter den engelske frasen «Will afford», mens hun tidligere brukte artistnavnet **Mandah**. Det var med dette artistnavnet hun slo igjennom med sangen «Lullaby» som hun skrev til *[[Pokémon: The First Movie]]*.

## Diskografi
### Album
* *[[Willa Was Here]]* (2001)

### Singler

## Filmografi
### Film
* *Impulse* – Claire Dennison (2008)
* *[[Anna Nicole (film)|The Anna Nicole Smith Story]]* – Anna Nicole Smith (2008)
* *[[Friday the 13th (2009 film)|Friday the 13th]]* – Chelsea (2009)

### Musikkvideoer
* I Wanna Be Bad (2001)
* Did Ya' Understand That (2001)
* Santa Baby (Gimme, Gimme, Gimme) (2001)
* In A Little While (2001) – Uncle Kracker Video (skuespiller)
* A Toast to Men (2003)

### Fjernsynsroller
* *[[The Mind of the Married Man]]* – Popstar (2001)
* *[[Raising Dad]]* – Edie (2002)
* *[[I Bet You Will]]* – Programleder (2002)
* *[[The Ultimate Fighter]]* – Programleder (2005)
* *Lingerie Bowl III* – Celebrity Quarterback for the Dallas Desire (2006)
* *Dancing with the Stars* – Celebrity Dancer (2006)
* *[[Pants Off Dance Off]]* – Programleder (2007)

## Referanser


## Eksterne lenker
* 
* 
* 
* 
* Willa Ford  fansite
Glenn Frey

**Glenn Frey** (født 6. november 1948 i Detroit i Michigan, død 18. januar 2016 i New York City) var en amerikansk sanger, gitarist og skuespiller. Han var et av originalmedlemmene i rockegruppen Eagles og skrev og sang selv flere av deres hiter, som for eksempel «Take It Easy» og «Lyin' Eyes».

Etter Eagles hadde Frey blant annet suksess med låter som "The Heat Is On" (fra filmen *[[Beverly Hills Cop]]*), «You Belong to the City» (fra TV-serien *[[Miami Vice]]*), «Smuggler's Blues» og «True Love». 

Freys låt «Part of Me, Part of You» kan høres på rulleteksten til filmen *[[Thelma & Louise]]* 1991. Han skrev mange låter sammen med Jack Tempchin.

## Diskografi
* 1982 - *[[No Fun Aloud]]*
* 1984 - *[[The Allnighter]]*
* 1988 - *[[Soul Searchin']]*
* 1992 - *[[Strange Weather]]*
* 1992 - *[[Live (Glenn Frey album)|Live]]*
* 1995 - *[[Solo Collection]]* (samlealbum 1982 – 1995)

## Filmografi
* *[[Miami Vice]]* (TV-serie, sesong 1, episode 15, 1985)
* *Let's Get Harry* (1986)
* *Wiseguy* (TV-serie) (1987)
* *South of Sunset* (TV-serie) (1993) 
* *[[Jerry Maguire]]* (1996)

## Referanser


## Eksterne lenker
* 
* 
* 
*